Debeto kortelė

Debeto kortelė (ISO 7810) – atsiskaitymo kortelė, naudojama kaip alternatyva gryniesiems pinigams atsiskaitant. Fiziškai beveik tokia pat, kaip kredito kortelė (tik kortelės numerio skaitmenys neiškilūs), bet debeto kortele galima atsiskaityti tik banko sąskaitoje esančiais pinigais – dėl to teoriškai negalima išleisti daugiau pinigų, nei yra sąskaitoje.

Žiūrint praktiškai, Lietuvoje dauguma bankų siūlo debeto korteles turintiems klientams pasiimti kredito limitą, tuo faktiškai jas padarydami kredito kortelėmis.

Esminis skirtumas tarp šių kortelių rūšių – debeto kortelių naudojimo mokesčiai paprastai yra gerokai mažesni, jomis dažniausiai negalima atsiskaityti ten, kur nėra elektroninių skaitytuvų (pvz., internete), ir tokių kortelių turėtojams bankai paprastai siūlo mažiau papildomų privilegijų.

Mokėjimo kortelės
Asmeniniai finansai